VLV leer meer oor 'plantjie-drankies' propvol probiotika | News24
VLV leer meer oor 'plantjie-drankies' propvol probiotika
=Noelise Walters, 'n nuweling van die Carpe Diem-tak (VLV-Uitenhage) demonstreer hoe om die gesondheidsdrankie te maak. Foto: HEILIE COMBRINCK
'n Revolusionêre gesondheidsdrankie propvol probiotika wat beskou word as die antibiotika van die 21ste eeu is onlangs aan VLV-vroue van Uitenhage bekendgestel.
Noelise Walters, 'n nuweling van die Carpe Diem-tak (VLV-Uitenhage) het tydens die tak se gesondheids-vergadering gedemonstreer hoe 'n mens hierdie drankie wat soos drinkbare jogurt proe, van 'n "plantjie" kan maak.
"Probiotika is verantwoordelik vir 70-80% van menslike immuunrespons. Dit is die goeie natuurlike mikrobes wat infeksies en ander siektes bestry," het Marietjie van der Walt van die VLV-tak gesê.
"Dit beveg virusse, bakterieë, maagsere, hardlywigheid en omdat dit die pH-vlakke in die liggam korrigeer en in stand hou, skep dit die natuurlike balans waarin mens se ge-sondheid floreer.
Dit is veral belangrik vir vroulike gesondheid, omdat dit Candida beveg. Selfs gesonde gene word versterk en gene wat negatief geaktiveer is, kan reggestel word."
Volgens Walters word daar beweer dat probiotika die antibiotika van die 21e eeu gaan wees, omdat dit 'n effektiewe mediese implementering is om siektes eerder te voorkom as om dit te behandel.
Sy het ook gedemonstreer hoe om 'n ge-sonde teedrankie van 'n ander plantjie te maak wat van Mongolië afkomstig is. Hierdie drankie is propvol antioksidante sowel as probiotika.
Sy het van die plantjies wat oorspronklik van Mongolië is, aan die lede uitgedeel. Vir meer inligting, skakel Noelise Walters 076 645 2199 of vir Joey Fourie 041 961 0997.
Die Carpe Diem-tak se volgende vergadering word op Donderdag, 14 Mei om 09:30 in die Winterhoekkerksaal gehou. Lede van die publiek wat wil leer hekel of 'n mooi kaartjie wil maak, is baie welkom.